<classify> Na Peter Mmbaga NDIO kwanza mambo bado yamoto, mwenyeji Misri kashamtungua kimoja bila Zimbambwe jana, katika ufunguzi wa michuano ya AFCON 2019 Juni 21 pale Cairo International Stadium. Kibongobongo ni sawa tuseme kwa Mkapa au Taifa; au mnataka tuseme kwa Mchina? Msinitafutie kesi mimi kwa mwenye dhamana! Ishu kubwa ni mambo yanayooendelea pale katika miji ya Alexandria, Ismailia, Port Said, Suez na mji mkuu Kairo ndani ya viunga vya Misri. Kuna vitu vingi vilivyopo Misri na kipute kizima kilivyoanza kurindima ambapo timu 24 zinashriki kwa mara ya kwanza toka timu 16. Je, umeona ile Mascot rasmi ambayo iinatumika kwenye kampeni za michuano hii?Mascot ni nini? Ni kitu kinachotumiwa na watu fulani kama ishara ya bahati njema. Kwenye mpira wa miguu au michezo mingine inatumika kama alama ya utambulisho au umoja. Mfano Man United wanaye mascot wao anaitwa Fred The Red, hutinga jezi namba 55 mgongoni. Misri nao umeamua kutuleta kwenye historia na utamuduni mzito na utambulisho wa watu wa Misri kupitia mascot aitwae mchezaji Farao, Mfalme Tutankhamun au Tut. Ni nani huyu? Tuanzie hapa, wengi mnajua kuhusu Farao, cheo anachopewa mtawala au mfalme wa enzi hizo wa Misri. Waandaji wa michuano hii ya AFCON 2019 wameamua kuweka wazi kuwa ni katika kumuenzi Mfalme mdogo na maarufu kuwahi kutokea kwenye historia ya Misri, Farao aliyetawala mnamo karne ya 18 katika kipindi kilichojulikana kama Kizazi Kipya, ndio kizazi kipya kama jinsi yeye alivyochukua utawala akiwa na miaka 9 tu. Kampeni hiyo kupitia matangazo mbalimbali inamuonesha kijana mdogo akiwa amevaa jezi ya timu ya Taifa ya Misri, kofia ya Farao, ramani ya Afrika kwenye tisheti na mguu wake juu ya mpira rasmi wa michuano hii ambayo VAR Video Assistant Referee itaanza kutumika kwa mara ya kwanza kwenye hatua ya robo fainali. Yafuatayo ni mambo kadhaa kumhusu Farao Tut aliyepewa heshima kubwa kwenye michuano hii ya AFCON 2019; Kaburi lake halikuwa na laanaTut aliitawala Misri kwa miaka kumi, kati ya mwaka 1336-1327 BCE. Mnamo Novemba, 1922 wataalamu wa mambo ya kale, Howard Carter na Lord Carnarvon waligundua kaburi la Tut kwenye makaburi ya kifalme likiwa limesheni dhahabu, hasa jeneza lenyewe lililokuwa la dhahabu. Na cha kushangaza kama mliona muvi zinazoelezea kuhusu historia za kifarao, kama the mummy, the god of Egypt, The God and the King, The Mummy Returns, The Mummy: Tomb of the Dragon Emperor na nyinginezo zote zinaonesha kuwa yale makaburi ya kifalme yalikuwa na laana ambapo huwezi chukua kitu utatokewa na mizimu, kufadhaika, kuteswa au kifo cha ajabu. Na inasemekana ni historia ya kweli pale nchini Misri. Tofauti yake, wagunduzi hawa walikufa vifo vya kawaida tofauti na habari zingine za makaburi ya kifalme zilivyoelezwa. Kaburi la Tut lilikuwa tofauti, halikuwa na laana yoyote. Jina lake la asilli sio TutankhamunInasadikika Tutankhamun alizaliwa kwenye mji wa Armana, babaye aliitwa Akhenaten, babu yake alitwa Amenhotep III, wote Mafarao wakubwa waliotangulia kabla yake. Jina lake toka nitoke aliitwa Tutankhaten likimaanisha Taswira iiishiyo ya Aten akimaanisha kuwa wazazi wake waliabudu mungu jua Aten. Baada ya miaka kadhaa kwenye ufalme akabadili dini, akamuasi mungu jua Ateni akaanza kuabudu Amun aliyetambulika kama mungu wa miungu ndipo akabadili jina na kuitwa Tutankhamun, au Taswira iishiyo ya Amun. Chakushangaza alikuwa na majina mengine kama; Horus, Nomen na Promen! Alimuoa dada yakeMfalme Tut alimuona dada yake aitwae, Ankhesenamun ambaye walishea baba tu, Mfalme Akhenaten ila mamaye aliitwa Malkia Nefertiti. Kwa lugha ya kimombo wanaita half-sister au half-brother. Hi ni kawaida kwa tawala za kipindi hicho kuna kitu wanaita royal blood yaani watawala wasioe nje ya damu ya kifalme. Kwahiyo jamaa akabidi amuoe dada tu, kwani hata mama yake alikuwa dada wa baba yake. Umenielewa hapo, yaani baba na mama yake ni mtu na dada yake. Inachekesha, inasikitisha na inashangaza pia! Farao mdogo na maarufuJamaa alichukua kiti cha ufalme akiwa na miaka 9, na kukiachia akiwa na miaka 19 akiwa marehemu. Kwahiyo jamaa alikaa kwenye ufalme kati ya miaka 9 au 10. Inasikitisha! Umaarufu wake unasemwa zaidi baada ya kaburi lake kukutwa likiwa halijavunjwa, ina maana lilkuwa na vitu vyake ambavyo ilisemekana alizikwa navyo ikiwemo visu, manyoya na dhahabu. Kwenye orodha ya Mafarao kumi maarufu wa muda wote yumo. Baba na Babu yake pia wamo. Unakumbuka yule wanayesema ni mwanamke mzuri kuwahi kutokea duniani, Cleopatra! Naye yumo mwenye hiyo orodha! Mfalme Tut alikuwa mwindaji mzuri, akipendelea kitoweo cha mbuni na mapenzi kwa ndege huyu yalithibitika mpaka kwenye jeneza lake ambapo nyoya la mbuni lilikuwa pembeni yake. Na alikuwa akiwindia karibu na jangwa la mashariki mwa Heliopolis karibu na mji wa leo wa Kairo Cairo ulipo uwanja wa Cairo International Stadium ambapo fainali itapigwa pale Julai 19, ambapo mechi zipatazo 10 zitapigwa pale pia kwenye dimba linalomeza watu 75,000 huku likiwa limejengwa mwaka 1960 na kufahamika kama Nasser Stadium. Turudi kwa Tut, kipindi hicho ndege aina ya mbuni walikuwa muhimu sana na ilionekana nembo ya kifalme hasa mayai na manyonya yake. Zaidi ni kuwa kwenye masanamu yaliyoko Misri au nje ya nchi kama Marekani na Ufaransa, yeye ndiyo sura yake huongoza kwa kupendwa na kuwekwa kwenye maeneo. Nadhani hichi ndicho kinachofanya hasa kwenye historia ya maandalizi ya AFCON mara nyingi Misri wanatumia sura yake kuonyesha jinsi gani alivyo maarufu na anavyoenziwa au kupendwa na Taifa la Misri. Kuna jamaa aliiitwa Ay huyu ndiye alikuwa kama mshauri mkuu, au Mfalme hivi kwakuwa Farao Tut alichukua ufalme akiwa mdogo, hivyo jamaa ndio akawa msaada katika kutawala. Mfalme Tut, huyu jamaa alikuwa anapenda sana visu, Hata kwenye kaburi lake viliweka viwili, chenye rangi ya dhahabu na kingine cha chuma. Kama ushaona muvi kama, the mummy, the Scorpion King, The god Of Egypt, zilizochezewa mandhari ya Misri utaona makaburi yao yanavyokuwa na dhahabu nyinginyingi na vitu vya thamani. Pia imo tarumbeta ambayo iliyokuwa inaweza kuwaburudisha watu wapatao milioni 150. AFCON buana imeturudisha nyuma sana buana! Japo tarumbeta hizo zilitumika kama silaha ya vita pia. April 16, 1939 tarumbeta mbili zilipigwa laivu kwenye kwenye kipindi cha BBC pale mjini Kairo, na pia mwaka 1941. Inasemekana alifariki kwa malariaInaonesha fuvu lake lilikuwa lina alama, wengi waka-connects dots kuwa labda aliuwa kama watawala wengi wanavyofanyiwa ili mtu achukue ufalme kwa kijana huyu aliyefariki akiwa na miaka 19. Lakini ni tofauti wataalamu wanadai yawezekana katika hatua za kiuchunguzi baada ya kugundulika kaburi lake lilipo mwaka 1922 ndipo fuvu likagongwa na kutoboka. Kwa utafiti uliofanyika mwaka 2005 unaonyesha jamaa alianguka alivyokuwa anawinda, hapo juu niliwaleza alikuwa mwindaji mzuri was ndege aina ya mbuni. Hivyo, mguu wake ukapata majeraha. Ila kwenye majaribio ya DNA kwa mwaka 2010 yalionyesha Farao alifariki kwa malaria ambayo yalisababisha yeye kushidwa kujimudu na kuanguka, ndipo mguu ukapata majeraha. Kifo chake bado kina utata, mengi yanazungumzwa! Alizikwa na wanaweZaidi ya kuzikwa na vitu alivyopenda, cha ajabu Mfalme Tut alizikwa na wanawe wawili walikuwa bado hawajazaliwa. Kwa Farao hakuacha uzao wowote kwenye utawala. Inasemekana kwakuwa alizaa na dada yake kulikuwa na uwezekano wa watoto kupata ugonjwa ulioitwa fatal congenital disorders kwasababu damu za wazazi zilikuwa zinaendana. Vipimo vya DNA vilithibitisha hilo. Mambo ya kitaalamu hayo jamani! Mohamed Fadi, Mkurugenzi wa michuano ya AFCON 2019 alithibitisha ushirikishwaji wa mascot hiyo ya Farao huyo alivishwa jezi ya timu ya Taifa ya Misri pamoja na mavazi hayo. Tiketi za michuano hii zitakuwa zinanunuliwa kupitia mtandao wa na kupata kitambulisho cha shabiki FAN ID. Kwa upande wa mpira utakaotumika ni kupitia wasambazaji Umbro na mpira rasmi uitwao Neo Pro, msambazaji wa zamani aliitwa Mitre. Michuano hii imeanza jana, Juni 21 na kumalizika Julai 19, kwa mara ya kwanza kwani hapo awali ilikuwa kati ya Januari na Februari, ila malalamiko ya vilabu vya mpira hasa vya Ulaya, wakati ligi zikiendelea yaliyasababisha ratiba ibadilike. Na hii ni mara ya tano kwa Misri kuandaa mashindano haya na kutoa heshima hiyo kwa Farao, mwaka 1959, 1974 1986 na 2006 waliwahi kuandaa mashindano haya makubwa kwa mataifa barani Afrika. Huyo ndiye Farao Tutkhanum na hayo ni machache na makubwa kumhusu, nembo na heshima kubwa ya Misri, na ndio maana haijawa ajabu kwenye mashindano haya makubwa ya AFCON 2019, Misri kuona umuhimu wa kutumia historia yake. Ukiacha kwamba alikuwa mdogo ila yupo kwenye listi ya King of all time kwenye historia ya Misri. Aliweza kuanzisha dini nyingi sana katika utawala wake. Tchao! Peter Mmbaga, ni mtaalamu wa maudhui kupitia mitandao anapatikana kupitia email: Insta: mbasiofficial au Twitter mbasi29  <topic>: MICHEZO 